CELEX: 62014TN0809
Language: sk
Date: 2014-12-12 00:00:00
Title: Vec T-809/14: Žaloba podaná 12. decembra 2014 – Taliansko/Komisia

9.2.2015   
            
            
               SK
            
            
               Úradný vestník Európskej únie
            
            
               C 46/59
            
         Žaloba podaná 12. decembra 2014 – Taliansko/Komisia
   (Vec T-809/14)
   (2015/C 046/77)
   Jazyk konania: taliančina
   
      Účastníci konania
   
   
      Žalobkyňa: Talianska republika (v zastúpení: P. Gentili, avvocato dello Stato, a G. Palmieri, splnomocnený zástupca)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil oznámenie Generálneho riaditeľa pre ľudské zdroje Európskej komisie z 2. októbra 2014 HR.A2 vydané Generálnemu riaditeľovi pre Európsku úniu na Ministerstve zahraničných vecí Talianskej republiky,
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Predmetná žaloba sa týka vyššie uvedeného oznámenia, ktoré nadväzuje na oznámenie o voľnom pracovnom mieste na funkciu riaditeľa Prekladateľského strediska pre orgány Európskej únie (Luxembursko) (COM/2014/10356), ktoré bolo predmetom žaloby vo veci T-636/14, v ktorej sa rozhodovalo o údajnom rozdiele medzi týmto oznámením a formulárom dostupným na internetovej stránke na účely podávania žiadostí, ktorá je dostupná len vo francúzskom, anglickom a nemeckom jazyku.
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na porušení článku 18 a článku 24 ods. 4 ZFEÚ, článku 22 Charty základných práv Európskej únie, článkov 1 a 2 nariadenia č. 1 o používaní jazykov v Európskom hospodárskom spoločenstve, článku 1d ods. 1 a 6 Služobného poriadku úradníkov tým, že oznámenie odkazom na internetovú stránku Komisie, ktorá obsahovala tieto záväzné ustanovenia, nútilo uchádzačov, aby predložili životopis a motivačný list povinne v angličtine, vo francúzštine alebo v nemčine a nie v akomkoľvek inom jazyku Únie. Podľa názoru žalobkyne mala Komisia na účely nápravy týchto vád upraviť internetovú stránku a predĺžiť lehotu na podávanie žiadostí.
            
         
               2.
            
            
               Druhý žalobný dôvod založený na porušení zásady oprávnených očakávaní a zásady lojálnej spolupráce (článok 4 ods. 3 ZEU) tým, že hoci Komisia v priebehu prijímania predmetného oznámenia viackrát formálne ubezpečila taliansku vládu, že vyššie uvedená jazyková diskriminácia bude odstránená, pri vypracovaní oznámenia a príprave pravidiel pre fungovanie internetových stránok, na ktoré oznámenie odkazovalo pre predloženie prihlášok, postupovala presne opačným spôsobom.
            
         
               3.
            
            
               Tretí žalobný dôvod založený na existencii nedostatočného odôvodnenia v predmetnom prípade, keďže rozhodnutie malo byť prijaté prezidentom Komisie alebo príslušným komisárom a nie generálnym riaditeľom pre ľudské zdroje.